છાણીમાં બાલાજી બંગલોમાં રહેતા કોંગી આગેવાન પ્રવિણ શંકરભાઈ પટેલે ૧૮ વર્ષ પહેલાં સાધી ગામની જમીન પચાવી લેવા માટે ચંદુભાઈ સોલંકીની બોગસ સહીથી પાવર ઓફ એટર્ની બનાવી હતી. બોગસ પાવર ઓફ એટર્નીને આધારે પ્રવિણ પટેલે આ જમીનનો ૧૫.૮૦ લાખમાં સોદો કર્યો હતો. પ્રવિણ પટેલે ૧૦ ફેબ્રુ.,૨૦૦૯ના રોજ મહેશ છગનભાઈ પટેલ (રહે.શિવદર્શન સોસાયટી, અમદાવાદ)ને વેચાણ દસ્તાવેજ કરી આપ્યો હતો. આ વેચાણ દસ્તાવેજમાં મહેશ પ્રાગજીભાઈ પટેલ (રહે.સાધી) અને પ્રકાશ સોમાભાઈ દેસાઈ (રહે.વાઘોડિયા રોડ)એ સાક્ષી તરીકે સહી કરી હતી. ત્યારબાદ સબ રજિસ્ટ્રાર કચેરીમાં નોંધણી થઈ અને વેચાણ દસ્તાવેજને આધારે રેવન્યૂ રેકર્ડમાં કાચી નોંધ થઈ હતી.